Aga selle asemel, et täita oma põhilist ülesannet ning laenata selleks, et tootmistegevust soodustada, hoiavad pangad raha enda käes või ostavad üles võistlejaid, et oma finantsbaasi tugevdada. Polnud üllatav, et kui globaalse kapitalismi  vereringesüsteem seiskus, oli ainult aja küsimus, millal reaalmajandus kokku tõmbub, nagu see on ka viimastel nädalatel hirmuäratava kiirusega toimunud. Briti jaemüügi ikoon Woolworth on oma tegevuse lõpetanud, USA autotööstus on intensiivravi osakonnas ja isegi võimas Toyota on kannatanud ennenägematu kasumilanguse käes. Kui Ameerika tarbijate nõudlus on vabalanguses, näevad Hiina ja Ida-Aasia, kuidas nende kaubad sadamates kõdunevad, tuues kaasa nende majanduste terava kokkutõmbumise ja massiivsed ajutised  vallandamised.